EUTELSAT 65 West A
EUTELSAT 65 West A ir Francijas uzņēmuma Eutelsat sakaru pavadonis. Palaists 2016. gada februārī. Tas nodrošinās sakarus, televīzijas un datu pārraides pakalpojumus Latīņamerikai. Kosmisko aparātu izgatavoja ASV uzņēmums Space Systems/Loral uz platformas LS-1300 bāzes. Tā starta masa bija 6564 kg, izmēri 7,9 x 3,2 x 3,6 m. Pavadonī uzstādīti 24 Ku un 10 C diapazona raidītāji. EUTELSAT 65 West A tika palaists 2016. gada 9. martā 05:20 UTC ar nesējraķeti Ariane 5ECA (lidojums VA-229) no Gviānas kosmiskā centra. Šī bija viena no retajām reizēm, kad ar Ariane 5ECA tika palaists nevis pāris, bet tikai viens pavadonis. Eutelsat bija svarīgi sākt EUTELSAT 65 West A ekspluatāciju pirms 2016. gada Vasaras Olimpiskajām spēlēm Brazīlijā. Tā kā Arianespace šim startam nebija atrasta piemērota krava, Eutelsat apmaksāja raķetes palaišanas pilnu maksu. Ģeostacionāro orbītu pavadonis sasniedza ar saviem dzinējiem. EUTELSAT 65 West A tika novietots ģeostacionārās orbītas punktā 65° rietumu garuma.